ચીન સાથેનું ટ્રેડ વૉર એપ્રિલમાં શરૂ થયું હતું, ત્યારથી માંડીને અત્યાર સુધીમાં અમેરિકા દ્વારા અનેક વસ્તુઓ પર ટેરિફ(ઈમ્પોર્ટ ડયૂટી) લાદી છે, તો સામે ચીને પણ આયાત ડયૂટી લાદી છે. હાલમાં જ અમેરિકાની સરકારે 200 અબજ ડૉલરની કિમતની ચીનમાં ઉત્પાદન થતી પ્રોડક્ટ પર આયાત ડયૂટી 10 ટકાથી વધારીને 25 ટકા કરવાનો વિચાર કરવાનો આદેશ આપ્યો છે. જો આનો અમલ થશે તો અમેરિકા અને ચીન વચ્ચેનું વૉરમાં નવો વળાંક આવશે. ચીને તો ધમકી પણ આપી દીધી છે. અમેરિકાએ ચીનની ખોટી નીતિઓને આગળ કરીને ટ્રેડ વૉરની શરૂઆત કરી હતી, પણ ચીન જરાય નમતુ જોખવા તૈયાર નથી. જ્યારે ચીન એમ કહે છે કે અમેરિકા અમને બ્લેકમેલ કરી રહ્યું છે, અને પ્રેશર ઉભુ કરીને તે ધારે તે કરાવા માંગી રહ્યું છે, પણ અમે યોગ્ય જવાબ આપીશું. આ ટ્રેડ વૉર વચ્ચે અમેરિકાએ ચીનને ઝાટકો આપવા માટે થઈને જ ભારતને એસટીએ-1નો દરજ્જો આપ્યો છે. ભારત માટે બન્ને હાથમાં લાડુ જેવી સ્થિતિ છે.